Izraelsko-njemački odnosi
Odnosi Izraela i Njemačke postepeno su se razvijali nakon završetka Drugog svjetskog rata i Holokausta i proglašenja Države Izrael. 1952. godine Zapadna Njemačka je ponudila da plati reparacije za ratna stradanja, a formalni diplomatski odnosi uspostavljeni su 1965. godine. Bez obzira na razvoj odnosa između dvije države, nepovjerenje i distanca prema Njemačkoj u Izraelu i u Jevrejskoj zajednici u dijaspori ostalo je široko prisutno mnogo godina nakon rata. Službeni odnosi između Istočne Njemačke i Izraela nikada nisu uspostavljeni. Izrael i Njemačka danas njeguju "specijalan odnos" koji zasnivaju na zajedničkim uvjerenjima, zapadnim vrijednostima i kombinaciji historijskih perspektiva. Među najvažnijim momentima u bilateralnoj suradnji ove dvije zemlje nalazi se njegovanje sjećanja na genocid počinjen nad evropskim Židovima od strane nacističke Njemačke. Njemačka je u Izraelu službeno predstavljena preko svoje ambasade u Tel Avivu, a Izrael u Njemačkoj preko ambasade u Berlinu i generalnog konzulata u Minhenu. Obje su zemlje punopravne članice Unije za Mediteran.

Bilateralni odnosi Njemačke
Njemačka